wannaphong/clean_thaiwikipedia huggingface dataset:
# คาเมโอกะ
คาเมโอกะ  เป็นนครในจังหวัดเกียวโต ประเทศญี่ปุ่น ตั้งอยู่ทางทิศเหนือของจังหวัดโอซากะ ทางทิศตะวันตกของนครเกียวโต สถาปนาขึ้นเมื่อวันที่ 1 มกราคม ค.ศ. 1955 มีขนาดพื้นที่ทั้งสิ้น 224.90 ตารางกิโลเมตร ณ วันที่ 1 ตุลาคม ค.ศ. 2015 คาเมโอกะมีประชากรประมาณ 89,479 คน 33,915 หลังคาเรือน และมีความหนาแน่นของประชากร 398 คนต่อตารางกิโลเมตร

ในอดีตคาเมโอกะมีฐานะเป็นชุมชนกสิกรรมที่สำคัญเพื่อป้อนให้กับนครเกียวโตมาเป็นเวลานานหลายศตวรรษ เช่น ข้าว เกาลัด ถั่วดำ เห็ดสน มันเทศ และผักกาดหัว นอกจากนี้ยังมีเนื้อสัตว์ เช่น เนื้อวัว ไก่ และปลาอายุ

ในอดีต คาเมโอกะมีชื่อเรียกว่า คาเมยามะ และมีสถานะเป็นเมืองหลวงของแคว้นทัมบะ คาเมยามะได้เปลี่ยนชื่อเป็นคาเมโอกะ เมื่อ ค.ศ. 1869
# กรดแอสปาร์ติก
กรดแอสปาร์ติก  ย่อว่า Asp หรือ D. เป็นกรดอะมิโน-α ด้วยสูตรเคมี HOOCCH(NH2)CH2COOH คาร์บอไซเลต แอนไอออน, เกลือ หรือเอสเทอร์ของกรดแอสปาร์ติกที่เรียกว่า แอสปาร์เตต แอล-ไอโซเมอร์ ของแอสปาร์ติกเป็นหนึ่งในกรดอะมิโนโปรเตไอโนเกนิค 20 ตัว กล่าวคือ เป็นหน่วยการสร้างโปรตีน โคดอนของมันเป็น GAU และ GAC

การค้นพบ
กรดแอสปาร์ติก ค้นพบครั้งแรกในปี 1827 โดย พริสสัน ที่ได้มาจากแอสปาราจีน ซึ่งแยกออกมาจากน้ำหน่อไม้ฝรั่งในปี 1806 โดยการต้มที่มีฐาน

บทบาทในการสังเคราะห์กรดอะมิโน
กรดแอสปาร์ติก ไม่จำเป็นในสัตว์เลี้ยงลูกด้วยน้ำนม มีการผลิตจากออกซาโลแอคเตรต โดยการทรานส์อะมิเนชัน นอกจากนี้ยังสามารถสร้างขึ้นจากออร์ไนธีน และซิทรูลีน ในวัฏจักรยูเรีย ในพืชและจุลินทรีย์ แอสปาร์เตต เป็นสารตั้งต้นให้กรดอะมิโนหลาย ๆ อย่างรวมทั้งสี่ อย่างที่จำเป็นต่อมนุษย์ ไดแก่ เมธไอโอนิน ,ทรีโอนีน ,ไอโซลียูซีน และไลซีน แอสเปราจีน ได้มาจาก แอสปาร์เตต ผ่านการทรานส์อะมิเนชัน ไดแก่
-O2CCH(NH2)CH2CO2-  +  GC(O)NH3+   O2CCH(NH2)CH2CONH3+  +  GC(O)O
# สมเด็จพระราชินีเอ็มมาแห่งฮาวาย
สมเด็จพระราชินีเอ็มมาลานี คาลานีคาอูมาคาอามาโน คาเลเลโอนาลานี นาเออาแห่งฮาวาย  (2 มกราคม 1836 - 25 เมษายน 1885) เป็นพระอัครมเหสีในพระเจ้าคาเมฮาเมฮาที่ 4 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1856 ไปสู่การสวรรคตใน ค.ศ. 1863

ต้นพระชนม์ชีพ
thumb|left|สมเด็จพระราชินีเอ็มมาพร้อมครอบครัว
สมเด็จพระราชินีเอ็มมา เสด็จพระราชสมภพเมื่อวันที่ 2 มกราคม ค.ศ. 1836 ที่โฮโนลูลู ราชอาณาจักรฮาวาย ทรงเป็นธิดาในจอร์จ นาเอกับแฟนนี่ เคเคลาโอคาลานี พระบิดากับมารดาของพระองค์เป็นสมาชิกพระราชวงศ์ชั้นสูง พระองค์ทรงเป็นธิดาบุญธรรมของยัง รูกพระมาตุจฉาของพระองค์ และโทมัส รูกพระสวามี ตามราชประเพณีโบราณของฮาวาย

บิดาของสมเด็จพระราชินีเอ็มมา เป็นโอรสในคาฮูมานูกับคูคาเอเลอิ พระราชตระกูลทางบิดาจึงเป็นเชื้อสายของพระราชวงศ์ชั้นสูง พระองค์ทรงมีความเกี่ยวดองกับสมเด็จพระราชินีคิโอปูโอลานิพระอัครมเหสีในพระเจ้าคาเมฮาเมฮาที่ 1 แห่งฮาวาย

ทางมารดาของพระองค์ก็เป็นหลานสาวของจอห์น ยัง ที่ปรึกษาทางการทหารของพระเจ้าคาเมฮาเมฮาที่ 1 กับเจ้าหญิงคาโออานาเอฮาคูอาโทโอ

พระองค์ทรงเติบโตในคฤหาสนภายใต้การอุปภัมภ์ของครอบครัวรูก ต่อมาพระองค์ก็ทรงเข้าศึกษาที่โรงเรียนหลวง (ฮาวาย) ซึ่งก่อตั้งโดยมิชชันนารีอเมริกัน ทำให้พระองค์สนิทกับพระบรมวงศานุวงศ์ฮาวายหลายพระองค์ ในระหว่างที่พระองค์ทรงศึกษาอยู่พระองค์ก็โปรดการอ่านหนังสือมาก ทั้งพระองค์ยังมีพรสวรรค์ทางดนตรีมากมาย พระองค์ทรงเป็นนักร้อง นักเล่นเปียโน และนักเต้นที่เป็นที่รู้จักกันดี พระองค์ก็ยังมีฝีมือในการเป็นนักขี่ม้าได้อย่างดี

อภิเษกสมรสและครองราชย์
thumb|upright|left|สมเด็จพระราชินีเอ็มมาและพระเจ้าคาเมฮาเมฮาที่ 4
สมเด็จพระราชินีเอ็มมา ทรงหมั้นกับพระเจ้าคาเมฮาเมฮาที่ 4 แห่งฮาวายพระมหากษัตริย์ฮาวาย ระหว่างพิธีหมั้นชาวฮาวายกล่าวว่าพระองค์ไม่เหมาะที่จะเป็นสมเด็จพระราชินีแห่งฮาวาย และเชื้อสายของพระองค์ไม่เหมาะที่จะเป็นคู่อภิเษกสมรสของพระเจ้าคาเมฮาเมฮาที่ 4 ทำให้พระองค์เสียใจอย่างมากและกษัตริย์ก็ทรงพิโรธอย่างยิ่ง ราชินีเอ็มมา ก็ประสูติพระโอรส ทรงพระนามว่า เจ้าชายอัลเบิร์ต คาเมฮาเมฮา

ในรัชสมัยของพระองค์และพระเจ้าคาเมฮาเมฮาที่ 4 ราชอาณาจักรฮาวายก็มีการพัฒนามากขึ้น พระองค์ทรงใส่ใจด้านการสาธารณสุขมาก พระองค์ทรงจัดตั้งโรงพยาบาลภายใต้การสนับสนุนของพระสวามี  ในปี 1859 พระองค์ได้ทรงจัดตั้งโรงพยาบาลสมเด็จพระราชินีขึ้น เพื่อรักษาผู้ป่วยชาวฮาวาย โดยพระองค์ได้เสด็จออกเยี่ยมผู้ป่วยทุกวันในขณะที่เสด็จประทับอยู่ที่โฮโนลูลู ปัจจุบันโรงพยาบาลนี้ถูกเรียกว่าศูนย์การแพทย์สมเด็จพระราชินี

เมื่อตอนที่เจ้าชายอัลเบิร์ตเสด็จพระราชสมภพ แมรี่ อัลเลนภรรยาของหัวหน้าผู้พิพากษาของศาลฎีกาอลิชา อัลเลน ก็คลอดบุตรชายชื่อ เฟรเดอริก ออกมาในวันเดียวกัน ทำให้ทั้งสองเป็นเพื่อนเล่นกันในเวลาต่อมา ในปี 1862 สมเด็จพระราชินีนาถวิกตอเรียแห่งสหราชอาณาจักรก็ทรงรับเจ้าชายอัลเบิร์ตเป็นพระราชโอรสบุญธรรม และได้ส่งถ้วยเลินมาเป็นของรับขวัญ  ก่อนที่ถ้วยจะมาถึงเจ้าชายล้มป่วยลงในเดือนสิงหาคมและสภาพแย่ลง เจ้าชายสิ้นพระชนม์เมื่อวันที่ 27 สิงหาคม 1862 และพระราชสวามีของพระองค์สวรรคตในปีต่อมา

สวรรคต
thumb|ขบวนแห่พระบรมศพของสมเด็จพระราชินีเอ็มมา เมื่อวันที่ 17 พฤษภาคม 1885
สมเด็จพระราชินีเอ็มมาแห่งฮาวาย เสด็จสวรรคตเมื่อวันที่ 25 เมษายน ค.ศ. 1885 ขณะมีพระชนมายุ 49 พรรษา ตอนแรกจะทำพิธีพระบรมศพที่บ้านของพระองค์ แต่สุดท้ายก็ย้ายไปที่โบสถ์เนื่องจากที่บ้านไม่กว้างขวางพอ

พระบรมศพของพระองค์ได้รับการฝังเมื่อวันที่ 17 พฤษภาคม ค.ศ. 1885 ที่สุสานพระราชวงศ์ฮาวาย
# โจโย
โจโย  เป็นนครที่ตั้งอยู่ทางตอนใต้ของจังหวัดเกียวโต ประเทศญี่ปุ่น ตั้งอยู่เกือบกึ่งกลางระหว่างนครเกียวโตกับนครนาระ จัดตั้งเป็นเทศบาลเมืองเมื่อวันที่ 1 เมษายน ค.ศ. 1991 และยกฐานะเป็นเทศบาลนครเมื่อวันที่ 3 พฤษภาคม ค.ศ. 1972 มีขนาดพื้นที่ทั้งสิ้น 32.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,134 คน เป็นที่ตั้งของสถานที่สำคัญทางประวัติศาสตร์ คือ สุสานชิบางาฮาระ และศาลเจ้ามิโตะ

โจโยมีชื่อเสียงในการผลิตเส้นใยเงินและทองเพื่อใช้ทอเป็นกิโมโนและโอบิ โดยมีสัดส่วนถึง 60 เปอร์เซ็นต์ของด้ายเงินและทองที่ผลิตในญี่ปุ่น

 ประชากร 
ตามข้อมูลการสำรวจสำมะโนประชากรของญี่ปุ่นJōyō population statistics จำนวนประชากรของโจโยลดลงในช่วงหลายทศวรรษที่ผ่านมา

 กีฬา 
ในนครโจโยมีสนามซันงะทาวน์โจโย ซึ่งเป็นสนามฝึกซ้อมที่เป็นทางการของสโมสรฟุตบอลเกียวโต ซังงะ ซึ่งเป็นสมาชิกเจลีก การแข่งขันฟุตบอลลีกอาชีพของญี่ปุ่น 

 ความสัมพันธ์ภายนอก 
โจโยมีเมืองพี่น้องดังนี้
  คย็องซัน จังหวัดคย็องซังเหนือ ประเทศเกาหลีใต้
  แวนคูเวอร์ รัฐวอชิงตัน สหรัฐ
# สนธิสัญญาการค้าอาวุธ
สนธิสัญญาการค้าอาวุธ เป็นสนธิสัญญาพหุภาคีซึ่งกำกับการค้าอาวุธธรรมดา (conventional weapon) ระหว่างประเทศ การค้าอาวุธระหว่างประเทศนั้นประมาณกันว่ามีมูลค่า 70,000 ล้านดอลลาร์สหรัฐต่อปี

สนธิสัญญาดังกล่าวมีการเจรจาในการประชุมทั่วโลกภายใต้การสนับสนุนของสหประชาชาติตั้งแต่วันที่ 2-27 กรกฎาคม 2555 ในนครนิวยอร์กUN Conference on the Arms Trade Treaty เนื่องจากยังไม่สามารถบรรลุความตกลงในขั้นสุดท้ายได้ในขณะนั้น จึงมีกำหนดจัดการประชุมใหม่ในวันที่ 18-28 มีนาคม 2556 วันที่ 2 เมษายน 2556 สมัชชาใหญ่แห่งสหประชาชาติมีมติเห็นชอบสนธิสัญญาดังกล่าวUN General Assembly approves global arms trade treaty
# สมเด็จพระบรมเรียมนโรดม ยุวนาถ
สมเด็จพระบรมรามานโรดม ยุวนาถ  เป็นพระราชโอรสองค์โตในพระบาทสมเด็จพระนโรดม สีหนุกับพระองค์เจ้าสีสุวัตถิ์ พงสานมุนี ประสูติเมื่อวันที่ 17 ตุลาคม พ.ศ. 2486 มีพระพี่น้องร่วมพระมารดา 7 พระองค์ พระองค์ทรงพระเชษฐาต่างพระมารดาของพระบาทสมเด็จพระบรมนาถ นโรดม สีหมุนี พระมหากษัตริย์กัมพูชาองค์ปัจจุบัน

 พระราชตระกูล
# เหตุอาคารถล่มในซาวาร์ พ.ศ. 2556
เมื่อวันที่ 24 เมษายน 2556 เกิดเหตุอาคารพาณิชย์แปดชั้นถล่มในตำบลซาวาร์ ใกล้กับกรุงธากา เมืองหลวงของประเทศบังกลาเทศ มีผู้เสียชีวิต 1,134 คน และมีผู้ได้รับบาดเจ็บอีกราว 2,500 คน อาคารดังกล่าว ซึ่งเป็นที่ตั้งของโรงงานทอผ้า ธนาคารและร้านค้าอีกหลายร้าน พังถล่มระหว่างชั่วโมงเร่งด่วนในช่วงเช้า มีคำเตือนให้หลีกเลี่ยงการใช้อาคารดังกล่าวเมื่อวานหลังเกิดรอยร้าว แต่ถูกละเลย เหตุดังกล่าวเกิดขึ้นเพียงห้าเดือนหลังเกิดเหตุอัคคีภัยใหญ่ในโรงงานสิ่งทออีกแห่งหนึ่งในกรุงธากา และคาดว่าเป็นอุบัติเหตุทางอุตสาหกรรมครั้งเลวร้ายที่สุดเท่าที่เคยมีมาของประเทศ
# พระนางคำอุ่น
พระอัครมเหสีคำอุ่น (พระอัคระมะเหสีคำอุ่น,) (15 กรกฎาคม พ.ศ. 2428 - 5 มิถุนายน พ.ศ. 2458) เสด็จพระราชสมภพเมื่อ 15 กรกฎาคม พ.ศ. 2428 พระองค์ทรงราชาภิเษกสมรสกับพระบาทสมเด็จพระเจ้าศรีสว่างวงศ์ ทรงเป็นสมเด็จพระบรมราชชนนี ในพระบาทสมเด็จพระเจ้าศรีสว่างวัฒนา พระองค์เสด็จสวรรคต ณ พระราชวังหลวงพระบางlaos2 สิริพระชนมายุ 30 พรรษา
# คารีน่า เคร้าเซอ
คารีน่า เคร้าเซอ (เกิดวันที่ 11 กุมภาพันธ์ พ.ศ. 2532; ชื่อเล่น: น่า) เป็นนักกีฬาวอลเลย์บอลชาวไทย ซึ่งมีส่วนสำคัญร่วมกับทีมซัยโจเด็นกิ-นครนนทบุรี ในการครองแชมป์วอลเลย์บอลหญิงไทยแลนด์ลีก 2011-12 ตลอดจนได้รับการทาบทามจากเกียรติพงษ์ รัชตเกรียงไกร หรือโค้ชอ๊อต ให้เข้าร่วมทีมวอลเลย์บอลหญิงทีมชาติไทยประมวลภาพ “คารีน่า เคร้าเซอ” นางฟ้าวอลเลย์ลูกครึ่งไทย-เยอรมนี

เธอเป็นที่รู้จักของผู้ติดตามวงการวอลเลย์บอลในประเทศไทยอย่างต่อเนื่อง และได้รับการเรียกตัวเข้าร่วมวอลเลย์บอลหญิงทีมชาติไทยในการแข่งวอลเลย์บอลหญิงเนชันส์ลีก 2021 ที่รีมีนี ประเทศอิตาลีถึงเวลาของเธอ! "คารีน่า" นักตบสาวกับโอกาสแรกในนามทีมชาติลุยศึก VNL

 ประวัติ 
คารีน่า เคร้าเซอ ทำหน้าที่ในตำแหน่งบอลเร็ว และเป็นผู้นำทีมสู่การแข่งขันกีฬามหาวิทยาลัยชิงแชมป์อาเซียน ที่จัดขึ้น ณ ประเทศลาว นอกจากนี้ เธอยังเป็นผู้มีส่วนสำคัญ เมื่อครั้งที่เล่นให้แก่สโมสรวอลเลย์บอล ซัยโจเด็นกิ-นครนนทบุรี ในการแข่งขันวอลเลย์บอลไทยแลนด์ลีก 2013 ซึ่งทีมของเธอได้เป็นที่ 1 ของตาราง โดยลงสนาม 6 นัด ชนะ 5 แพ้ 1 รวมถึงเธอยังได้รับการจัดให้เป็นนักวอลเลย์บอลที่มีผู้ติดตาม และได้รับการกล่าวถึงมากที่สุดของการแข่งวอลเลย์บอลไทยแลนด์ลีก

ใน พ.ศ. 2556 คารีน่าได้รับการทาบทามจากสโมสรโปปซิโว โปลวาน ซึ่งเป็นทีมในลีกอาชีพของประเทศอินโดนีเซีย ด้วยค่าจ้างเดือนละ 1 แสนบาทเป็นระยะเวลา 3 เดือนตบลีกอินโดทาบคาริน่า จ่ายเดือนละแสนเจ้าตัวยังไม่สรุป - SportGURU

 เกียรติประวัติและผลงาน 
 2011–12 ไทยแลนด์ลีก - 16px แชมป์ กับ นครนนทบุรี
 16px แชมป์ - วอลเลย์บอลถ้วย ก. ชิงถ้วยพระราชทาน สมเด็จพระเทพฯ (สังกัดสโมสรการไฟฟ้าส่วนภูมิภาค โดยสวมเสื้อหมายเลข 11) พ.ศ. 2555
 2011–2012 ไทยแลนด์ลีก - 16px แชมป์ กับ นครนนทบุรี
 2014–2015 ไทยแลนด์ลีก - 16px ชนะเลิศ กับ บางกอกกล๊าส
 2015 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส
 2015 ชิงแชมป์สโมสรเอเชีย - 16px ชนะเลิศ กับ บางกอกกล๊าส
 2019 ไทยเดนมาร์คซูเปอร์ลีก- 16px เหรียญทองแดง กับ ไทย-เดนมาร์ค ขอนแก่นสตาร์

 สโมสร 
  นครนนทบุรี (2010–2014)
  บางกอกกล๊าส (2014–2018)
  ไทย-เดนมาร์ค ขอนแก่นสตาร์ (2018–2019)
  นครราชสีมา เดอะมอลล์ วีซี (2020-ปัจจุบัน)
# การลงประชามติเกี่ยวกับรัฐธรรมนูญในกัมพูชา พ.ศ. 2515
การลงประชามติเกี่ยวกับรัฐธรรมนูญในกัมพูชา พ.ศ. 2515 เป็นการลงมติเพื่อยอมรับรัฐธรรมนูญในสมัยสาธารณรัฐเขมร มีขึ้นเมื่อ 30 เมษายน พ.ศ. 2515 ซึ่งผลการออกเสียงปรากฏว่าลงมติยอมรับ 97.5% Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p68 

ผล
ตัวเลือกคะแนน%ยอมรับ1,608,29397.7ไม่ยอมรัย41,1722.5บัตรเสีย/ไม่ออกเสียง866-ทั้งหมด1,650,331100ที่มา: Nohlen et al.
# คาลส์รูเออ
คาลส์รูเออ (,) เป็นเมืองในรัฐบาเดิน-เวือร์ทเทิมแบร์ค ตั้งอยู่ทางทิศตะวันตกเฉียงใต้ของประเทศเยอรมนี ใกล้ชายแดนประเทศฝรั่งเศส เมืองตั้งอยู่ริมฝั่งแม่น้ำไรน์ เมืองตั้งขึ้นเมื่อ ค.ศ. 1715 โดยคาร์ลที่ 3 วิลเฮ็ล์ม มาร์เกรฟแห่งบาเดิน-ดัวร์ลัค เป็นศูนย์วิจัยทางด้านนิวเคลียร์นับแต่ ค.ศ. 1956 เป็นต้นมา

ใน ค.ศ. 2019 ทางยูเนสโกประกาศนำคาลส์รูเออเข้าไปในฐานะ "นครศิลปะสื่อ" ของเครือข่าย "นครสร้างสรรค์"
# การลงประชามติเกี่ยวกับนโยบายในกัมพูชา พ.ศ. 2503
การลงประชามติเกี่ยวกับนโยบายในกัมพูชา พ.ศ. 2503 เป็นการลงประชามติในกัมพูชาเมื่อ 5 มิถุนายน พ.ศ. 2503 โดยผู้มีสิทธิ์ออกเสียงจะเลือกนโยบายหนึ่งจากสี่อย่างคือ นโยบายของพระ นโรดม สีหนุ, เซิง งอกทัญ คอมมิวนิสต์หรือเลือกว่า "ไม่แตกต่างกัน"Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p68  เสียงส่วนใหญ่ยอมรับนโยบายของพระนโรดม สีหนุ

ผล
ตัวเลือกคะแนน%พระนโรดม สีหนุ2,020,34999.97เซิง งอกทัญ1330.01คอมมิวนิสต์1330.01ไม่ต่าง930.01บัตรเสีย/ไม่ออกเสียง31–ทั้งหมด2,020,739100ผู้ออกเสียง2,199,73191.86ที่มา: Direct Democracy
# เจ้าจันทร์ศุกร์ สุขธารา
เสด็จเจ้าจันทร์ศุกร์ สุขธารา หรือ เสด็จเจ้าจันสุก สุขทาลา (ເຈົ້າຈັນສຸກ ສຸກທາລາ) (ประสูติ พ.ศ. 2505) เป็นผู้อ้างสิทธิในตำแหน่งสมเด็จพระราชินีแห่งลาว พระองค์เป็นพระชายาในสมเด็จเจ้าฟ้าชายสุริวงศ์ สว่าง พระราชนัดดาใน พระบาทสมเด็จพระเจ้ามหาชีวิตศรีสว่างวัฒนา เจ้ามหาชีวิตองค์สุดท้ายแห่งพระราชอาณาจักรลาว ทรงเป็นผู้อ้างสิทธิในพระราชบัลลังก์ลาว ปัจจุบันประทับในฐานะผู้ลี้ภัย ณ กรุงปารีส สาธารณรัฐฝรั่งเศส
# การเลือกตั้งทั่วไปในกัมพูชา พ.ศ. 2515
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2515 เกิดขึ้นในเดือนกันยายน พ.ศ. 2515Nohlen, D, Grotz, F & Hartmann, C (2001) Elections in Asia: A data handbook, Volume II, p63 ISBN 0-19-924959-8 ซึ่งเป็นการเลือกตั้งครั้งแรกหลังรัฐประหาร พ.ศ. 2513 การเลือกตั้งสมาชิกสมัชชาแห่งชาติเกิดขึ้นเมื่อ 3 กันยายนซึ่งมีผู้สมัครจาก พรรคสาธารณรัฐสังคมนิยม และ กรมประชาชน (แม้ว่ามีเพียง 10 คน) โดยมีพรรคการเมืองที่คว่ำบาตรการเลือกตั้งคือพรรคสาธารณรัฐ และ พรรคประชาธิปไตย พรรคสาธารณรัฐสังคมนิยมชนะการเลือกตั้งCambodia Inter-Parliamentary Union การเลือกตั้งสมาชิกสภาสูงเกิดขึ้นเมื่อ 17 กันยายน พรรคสาธารณรัฐสังคมนิยมได้ไปทั้งหมด

ผล
สมัชชาแห่งชาติ
พรรคคะแนน%ที่นั่งพรรคสาธารณรัฐสังคมนิยม1,304,20799.1126กรมประชาชน12,8540.90บัตรเสีย/ไม่ออกเสียง8,498--ทั้งหมด1,325,559100126ที่มา: IPU

สภาสูง
พรรคคะแนน%ที่นั่งพรรคสาธารณรัฐสังคมนิยม989,19695.7132กรมประชาชน43,1714.290ตัวแทนกองทัพ--8บัตรเสีย/ไม่ออกเสียง --ทั้งหมด1,032,36710040ที่มา: IPU
# เจ้าสุวรรณภูมา
เจ้าสุวรรณภูมา (สุวันนะพูมา; 7 ตุลาคม 1901 — 10 มกราคม 1984) หรือ เจ้าคำแพงเจ้าเพ็ชราช: บุรุษเหล็กแห่งราชอาณาจักรลาว. ม.ป.พ., 2531, หน้า 13 เป็นนายกรัฐมนตรีแห่งพระราชอาณาจักรลาวหลายสมัย 1951 - 1954, 1956 - 1958, 1960 และ 1962 - 1975 และเป็นนายกรัฐมนตรีคนสุดท้ายของราชอาณาจักรลาว

ประวัติ
เสด็จเจ้าสุวรรณภูมา ทรงเป็นพระโอรสของเจ้ามหาอุปราชบุญคง โดยประสูติแต่เจ้าทองสี ทรงเป็นพระอนุชาร่วมพระบิดาพระมารดากับเจ้าเพชรราช รัตนวงศา และเป็นพระเชษฐาต่างมารดากับเจ้าสุภานุวงศ์ พระองค์ได้รับการศึกษาจากภาษาฝรั่งเศสที่ฮานอย และจบปริญญาสาขา สถาปัตยกรรม และ วิศวกรรม พระองค์กลับมาประทับที่ลาวในปี 1931 และแต่งงานกับอาลีน แกลร์ อาลาร์ (Aline Claire Allard) ลูกครึ่งลาวฝรั่งเศส

นายกรัฐมนตรี
ในปี 1951 เสด็จเจ้าสุวรรณภูมา ได้ดำรงตำแหน่งนายกรัฐมนตรีสมัยแรก จากพรรคแนวชาติก้าวหน้า จากการชนะการเลือกตั้ง พระองค์เป็นนายกรัฐมนตรีจนถึง 1954 โดยที่กะต่าย โดนสะโสลิด ชนะการเลือกตั้ง และเป็นนายกรัฐมนตรีแทน

หลังการเลือกตั้งในเดือนธันวาคมปี 1955 เสด็จเจ้าสุวรรณภูมาก็ได้ดำรงตำแหน่งนายกรัฐมนตรีอีกครั้ง แต่ในช่วงหลังเพื่อขบวนการคอมมิวนิสต์ลาวเติบโตขึ้น ทำให้รัฐบาลของพระองค์เริ่มระส่ำระส่าย แต่ด้วยนโยบายนิยมเป็นกลางของพระองค์ เจ้าสุวรรณภูมาจัดตั้งรัฐบาลประสมกับขบวนการคอมมิวนิสต์ลาว ที่มีเจ้าสุภานุวงศ์ และไกสอน พมวิหานเป็นผู้นำ 

ในมิถุนายน 1958 เจ้าสุวรรณภูมา ถูกฝ่ายขวาบีบบังคับให้ลาออก และมีความพยายามที่จะจัดตั้งรัฐบาลประสมขึ้นอีกครั้ง ในปี 1962 แต่ก็อยู่ได้เพียงช่วงระยะเวลาสั้นๆ เนื่องจากเกิดเหตุสงครามกลางเมืองขึ้นมาก่อน รัฐบาลประสมจึงมีเพียงฝ่ายเป็นกลางและฝ่ายขวา สู้รบกับฝ่ายซ้ายคอมมิวนิสต์

21 กุมภาพันธ์ 1973 รัฐบาลเสด็จเจ้าสุวรรณภูมาลงนามร่วมกับแนวลาวรักชาติ หรือฝ่ายประเทดลาวคอมมิวนิสต์ ในสัญญาเวียงจันทน์ โดยมีการจัดตั้งรัฐบาลประสมชั่วคราว เสด็จเจ้าสุวรรณภูมาเป็นนายกรัฐมนตรี และคณะมนตรีประสมการเมืองแห่งชาติ มีเจ้าสุภานุวงศ์เป็นประธาน

1 ธันวาคม 1975 ภายหลังที่ฝ่ายปะเทดลาวคอมมิวนิสต์สามารถยึดอำนาจการปกครองในทั่วประเทศสำเร็จเรียบร้อยแล้ว ได้มีกองประชุมผู้แทนประชาชนทั่วประเทศ เสด็จเจ้าสุวรรณภูมาประกาศยุบเลิกรัฐบาลประสมชั่วคราว และคณะมนตรีประสมการเมืองแห่งชาติ ในวันถัดมา วันที่ 2 ธันวาคม 1975 กองประชุมผู้แทนประชาชนทั่วประเทศมีมติลบล้างระบอบการปากครองเดิมราชาธิปไตยและประชาธิปไตย สถาปนาสาธารณรัฐประชาธิปไตยประชาชนลาวขึ้นแทน ทั้งนี้ ได้แต่งตั้งให้เจ้าสุวรรณภูมาเป็นที่ปรึกษารัฐบาลสาธารณรัฐประชาธิปไตยประชาชนลาว พระองค์อยู่ในตำแหน่งนี้จนสิ้นพระชนม์ในปี 1984

ครอบครัว
เจ้าสุวรรณภูมาทรงเสกสมรสกับหม่อมอาลีน แกลร์ อาลาร์ (Aline Claire Allard) นักการทูตหญิงลูกครึ่งชาวลาว-ฝรั่งเศส (หย่าร้างเมื่อ ค.ศ. 1969) มีพระโอรสและพระธิดารวม 4 องค์ ซึ่งหนึ่งในจำนวนนี้คือ เจ้ามังคละ สุวรรณภูมา นักเคลื่อนไหวทางการเมืองของรัฐบาลราชอาณาจักรลาวพลัดถิ่น ผู้เขียนหนังสือ "Laos: Autopsie d'une monarchie assassinée" ซึ่งต่อมาได้รับการแปลเป็นภาษาไทยภายใต้ชื่อ "เบื้องหลังเหตุการณ์ล้มล้างราชวงศ์ลาว จากความทรงจำของเจ้ามังคลา สุวรรณภูมา"
# อลาหาบาด
thumb|alt=Topography timeline|ริมฝั่งแม่น้ำยมุนาในอลาหาบาดในช่วงฤดูฝน
อลาหาบาด (Allahabad;) หรือชื่อทางการ ประยาคราช (Prayagraj) เป็นเมืองใหญ่เมืองหนึ่งในรัฐอุตตรประเทศ และมีความสำคัญทางศาสนาฮินดูเพราะเป็นจุดที่แม่น้ำศักดิ์สิทธิ์ทั้งสามสายคือ แม่น้ำคงคา แม่น้ำยมุนา และแม่น้ำสรัสวดีมาบรรจบกันซึ่งเรียกว่าจุฬาตรีคูณ

แต่เดิมเมืองนี้ชื่อเมืองประยาค พบศิลาจารึกสมัยพระเจ้าอโศกมหาราชเกี่ยวกับคำสอนทางพุทธศาสนา ในสมัยพระเจ้าสมุทรคุปต์ได้บันทึกเพิ่มเติมในด้านที่ว่างอยู่เกี่ยวกับการขยายอำนาจของพระองค์ ต่อมาใน พ.ศ. 2127 พระเจ้าอักบาร์มหาราชแห่งราชวงศ์โมกุลเปลี่ยนชื่อเมืองนี้เป็นอลาหาบาด แปลว่าเมืองแห่งอัลลอฮ์  เมืองนี้ยังเป็นศูนย์กลางทางการค้าที่สำคัญของอินเดียด้วย โดยเฉพาะหลังจากเหตุการณ์กบฏซีปอย พ.ศ. 2400 – 2401 และได้เลื่อนขึ้นเป็นเมืองหลวงของยูไนเต็ดโพรวินซ์หรือรัฐอุตรประเทศในปัจจุบัน

ต่อมา ใน พ.ศ. 2430 ได้จัดตั้งมหาวิทยาลัยอลาหาบาด ทำให้เมืองนี้มีความสำคัญทางการศึกษา ความสำคัญทางการเมืองและการค้าลดลงเมื่อย้ายเมืองหลวงของแคว้นจากอลาหาบาดไปยังเมืองลักเนา คงเหลือแต่ความสำคัญทางด้านการศึกษาและศาสนา โดยเฉพาะในเทศกาลมาฆเมลา จะมีผู้มาแสวงบุญที่จุฬาตรีคูณจำนวนมาก
# รายพระนามคู่อภิเษกสมรสในพระมหากษัตริย์ลาว
ราชวงศ์ล้านช้างหลวงพระบาง 
พระฉายาลักษณ์พระนามประสูติเสกสมรสสถาปนาเป็นพระราชินีพ้นจากตำแหน่งสิ้นพระชนม์พระราชสวามี100px สมเด็จพระอัครมเหสีคำอุ่น 15 กรกฎาคม พ.ศ. 242828 เมษายน พ.ศ. 244728 เมษายน พ.ศ. 2447   5 มิถุนายน พ.ศ. 2458 5 มิถุนายน พ.ศ. 2458พระบาทสมเด็จพระเจ้าศรีสว่างวงศ์100px สมเด็จพระอัครมเหสีคำผุย12 กรกฎาคม พ.ศ. 2455 7 สิงหาคม พ.ศ. 247329 ตุลาคม พ.ศ. 2502 2 ธันวาคม พ.ศ. 2518 12 ธันวาคม พ.ศ. 2524สมเด็จพระเจ้ามหาชีวิตศรีสว่างวัฒนา

 ผู้อ้างสิทธิ์ในตำแหน่งสมเด็จพระราชินี 
พระฉายาลักษณ์พระนามประสูติเสกสมรสเริ่มอ้างสิทธิ์สิ้นสุดสิ้นพระชนม์พระราชสวามี100px สมเด็จพระอัครมเหสีคำผุย12 กรกฎาคม พ.ศ. 2455 7 สิงหาคม พ.ศ. 24732 ธันวาคม พ.ศ. 251813 พฤษภาคม พ.ศ. 2521พระสวามีสวรรคต12 ธันวาคม พ.ศ. 2524 สมเด็จพระเจ้ามหาชีวิตศรีสว่างวัฒนา100px สมเด็จเจ้าฟ้าหญิงมณีไลยองค์มกุฎราชกุมารี29 ธันวาคม พ.ศ. 2484  4 สิงหาคม พ.ศ. 2505พ.ศ. 2521พ.ศ. 2524ยังมีพระชนม์ชีพอยู่สมเด็จเจ้าฟ้าชายวงศ์สว่างองค์มกุฎราชกุมาร เจ้าจันทร์ศุกร์ สุขธาราพ.ศ. 2505 10 พฤศจิกายน พ.ศ. 2550ยังอยู่ในตำแหน่งยังมีพระชนม์ชีพอยู่เจ้าสุริวงศ์ สว่าง
# ตราแผ่นดินของสโลวีเนีย
ตราแผ่นดินของสโลวีเนีย  เริ่มใช้ พ.ศ. 2534 เป็นรูปโล่ ภายในประกอบด้วยภูเขาตริกลาวสีขาว ด้านบนภูเขามีดาวหกแฉกสีเหลืองสามดวง ด้านล่างภูเขามีรูปคลื่นสีขาว พื้นหลังสีน้ำเงินขอบสีแดง

 ตราแผ่นดินของสโลวีเนียในอดีต
# ตราแผ่นดินของมอลโดวา
ตราแผ่นดินของมอลโดวา เริ่มใช้วันที่ 13 กรกฎาคม พ.ศ. 2533 มีส่วนประกอบคือ
โล่ เป็นรูป ดาวแปดแฉก ดอกกุหลาบ พระจันทร์ และกระทิงสีเหลือง พื้นหลังสีแดงและน้ำเงิน
ประคองข้าง เป็นรูป ช่อมะกอกโอลีฟ และ ไม้คทา
ส่วนประกอบอื่นๆ เป็นรูป เหยี่ยวคาบกางเขนนิกายอีสเทิร์นออร์ทอดอกซ์
ดูเพิ่ม
ธงชาติมอลโดวา
เพลงชาติมอลโดวา

มอลโดวา
หมวดหมู่:สัญลักษณ์ของประเทศมอลโดวา
# รอยรักหักเหลี่ยมตะวัน (ละครโทรทัศน์)
รอยรักหักเหลี่ยมตะวัน เป็นละครโทรทัศน์ไทยแนวชีวิต ประโลมโลก โลดโผน รัก ปี 2557 ดัดแปลงจากนวนิยายชื่อเดียวกันของณารา เป็นละครลำดับแรกในชุดไรซิงซัน จากการกำกับของ หนุ่ม กฤษณ์ ศุกระมงคล นำแสดงโดย มาริโอ้ เมาเร่อ และณฐพร เตมีรักษ์ ออกอากาศทางช่อง 3 เอชดี ออกอากาศทุกวันพุธถึงพฤหัสบดี เวลา 20.15–22.45 น. (เวลามาตรฐานไทย) ระหว่างวันที่ 16 กรกฎาคม ถึง 20 สิงหาคม 2557รอยรักหักเหลี่ยมตะวัน (2557) โดยละครเรื่องนี้นับเป็นละครเรื่องที่ 2 ที่มาริโอ้และณฐพรแสดงคู่กันต่อจากละครเรื่องเพลิงทระนง เมื่อปี 2554 ซึ่งเป็นละครเรื่องแรกของมาริโอ้หลังจากเซ็นสัญญากับทางช่อง 3"แต้ว" แฮบปี้ รีเทิร์น! "มาริโอ้" ใน "รอยรักหักเหลี่ยมตะวัน"

 นักแสดง 
 ตัวละคร  นักแสดงทาเคชิ โอนิซึกะมาริโอ้ เมาเร่อแพรวดาว กาญจนเมธิน (เซโกะ)ณฐพร เตมีรักษ์ริว โอนิซึกะณเดชน์ คูกิมิยะมายูมิ ทาคาฮาชิอุรัสยา เสปอร์บันด์
# หลวงพ่อสงฆ์ จนฺทสโร
ประวัติ 
หลวงพ่อสงฆ์ จนฺทสโร ท่านมีนามเดิมว่า สง เกิดเมื่อวันที่ 30 เมษายน พ.ศ. 2432 ณ บ้านหนองหลวง จังหวัดชุมพร  บิดาของท่านคือ  นายแดง มารดาชื่อ นางนุ้ย สกุล ถึงเสียบญวณ มีอาชีพทำเกษตรกรรม  ต่อมาเมื่ออายุ 18 ปี ท่านได้เข้าบรรพชาเป็นสามเณร ณ วัดสวี วัดใกล้บ้าน บวชได้ไม่นานท่านก็ลาสิกขาบทออกมาช่วยบิดามารดาทำนาเกษตรกรรมต่อไป จนกระทั่งในปีพ.ศ. 2452 ขณะที่ท่านมีอายุครบ 20 ปี ท่านได้เข้าอุปสมบทเป็นพระภิกษุ และได้รับความเมตตาจาก หลวงพ่อชื่น เป็นพระอุปัชฌาย์ได้ให้ฉายาว่า จนฺทสโร ภายหลังการอุปสมบท ท่านก็ได้ศึกษาหาความรู้เพิ่มเติมในเรื่องพระธรรมวินัย และได้รู้เกี่ยวกับเรื่องชีวิตเพศพรหมจรรย์ พอสำเร็จแล้ว ท่านก็ได้เริ่มศึกษาสนใจเรื่องการนั่งวิปัสนนากรรมฐาน หลวงพ่อท่านได้กราบลาพระอาจารย์เพื่อออกเดินทางธุดงค์ไปหาพระอาจารย์ที่เชี่ยวชาญทางด้านนี้ หลวงพ่อท่านก็ต้องพบเจอกับป่าไพร และในป่านี้ก็อันตรายมาก แต่ท่านก็มีความอดทน สุดท้ายท่านก็รอดพ้นอุปสรรคทั้งหมดได้ ต่อมาหลวงพ่อท่านได้พบเจอพระอาจารย์รอด วัดโต๊ะแซ หรือตอแซ ซึ่งเป็นพระอาจารย์ที่ทรงมีสมาบัติสูงรูปหนึ่ง ท่านได้ไปฝากตัวเป็นศิษย์กับท่าน และอยู่ปฏิบัติพระกรรมฐาน และสามารถเดินธุดงค์กรรมฐานได้อีกด้วย ด้วยความเพียรพยายาม ท่านก็เดินธุดงค์ไปยังถ้ำ ป่าช้า จงมีประสบการณ์ หลวงปู่ท่านมีประสบการณ์ในการถ่ายทอดความรู้ให้กับลูกศิษย์ลูกหาสายวัดเขาอ้อ หลวงพ่อท่านได้เห็นวัฎสงสาร และเบื่อชีวิตการที่ต้องอยู่ในป่าแบบนี้ ท่านจึงได้ปฏิบัติธรรมกรรมฐาน บำเพ็ญเพียร เดินจงกรม หรือทำสมาธิเพื่อทำให้จิตใจสงบลง เวลาท่านเดินจงกรม ท่านก็กำหนดสติที่มีอยู่ในการกำหนดว่าเรากำลังทำอะไรอยู่  เมื่อรู้ซึ้งในพระธรรมะแล้ว หลวงพ่อท่านก็นำธรรมะนั้นมาสอนขัดเกลาจิตใจตนเอง และพยายามที่จะหาทางดับทุกข์กิเลสในใจของมนุษย์ ท่านได้เริมทรมานกิเลสในใจของท่านเป็นเวลา 7 ปี ทำให้จิตใจท่านสะอาดบริสุทธิ์ แต่สภาพร่างกายของท่าน ทั้งสบง จีวร ฯลฯ ล้วนขาด หรือตัวท่านเหมือนฤๅษีชีไพร  ต่อมาชาวบ้านเดินทางตามเสียงนกมาเจอท่าน และนิมนต์ท่านให้มาอยู่ ณ วัดร้างแห่งหนึ่ง ต่อมาท่านได้ออกจาริกจากป่า มายังวัดร้าง มาจำพรรษาพร้อมกับสร้างบูรณะปฏิสังขรณ์วัด จนเจริญรุ่งเรือง และได้รับการขนานนามว่า วัดเจ้าฟ้าศาลาลอย  ประวัติและปฏิปทาหลวงพ่อสงฆ์ วัดเจ้าฟ้าศาลาลอย  ในชีวิตของหลวงพ่อท่าน ก็ได้พบเจอเหตุการณ์ต่าง ๆ ซึ่งแสดงถึงความไม่แน่ไม่นอน และได้สอนให้คนทำแต่ความดี ละเว้นความชั่ว ท่านได้มาจำวัดเจ้าฟ้าศาลาลอยตั้งแต่ปี พ.ศ. 2462 ท่านได้ปฏิบัติกิจของสงฆ์อย่างเคร่งครัด และเป็นพระผู้ปฏิบัติดี ปฏิบัติชอบ และมักจะมีชาวบ้าน ญาติโยมมาขอพร หรือขอความช่วยเหลือจากท่าน ต่อมาสังขารก็ไม่เที่ยง ในวันที่ 2 สิงหาคม พ.ศ. 2526 ท่านได้มีสายน้ำเกลือติดอยู่ที่แขนท่าน และท่านก็นอนสลบไปพักหนึ่ง ต่อมาลูกศิษย์ได้เห็นท่านนิ่งไป จึงขึ้นมาดูอาการ ปรากฏว่า ท่านได้ถึงแก่มรณภาพแล้วด้วยอาการสงบ รวมสิริอายุได้ 94 ปี 74 พรรษา รวมระยะเวลาในการดำรงตำแหน่งเจ้าอาวาสนานถึง 64 ปี  มีกำหนดพิธีบำเพ็ญกุศลศพในระหว่างวันที่ 2 - 16 สิงหาคม พ.ศ. 2526 ปิดศพวันที่ 15 สิงหาคม พ.ศ. 2526  ประวัติหลวงพ่อสงฆ์ จนฺทสโร 
 อ้างอิง
# ปัตตาเวีย (พืช)
ปัตตาเวีย (,) เป็นพืชในวงศ์ Euphorbiaceae เป็นไม้พุ่ม ทรงพุ่มค่อนข้างสูงโปร่ง เปลือกสีเปลือกต้นสีน้ำตาลเทา กิ่งอ่อนสีน้ำตาลแดง มีจุดหายใจสีน้ำตาลประทั่วไปที่ลำต้นและกิ่ง แตกกิ่งก้านมากและมักโค้งลงสู่พื้นดิน การเกาะติดของใบบนกิ่งแบบเวียน ก้านใบยาว ใบเดี่ยวทรงรีถึงรีแกมไข่กลับ ปลายใบแหลมเรียวยาวคล้ายหาง โคนใบมน ขอบใบเรียบ ผิวใบด้านบนสีเขียวเข้ม ผิวใบด้านล่างสีเขียวอมแดง ปลายใบโค้งมนมีติ่งหาง โคนใบสอบเรียวมีหนามอ่อนเกาะติดอยู่ประมาณ 4-6 อัน ดอกสีแดง ชมพู ชมพูม่วง ออกเป็นช่อแบบช่อกระจุกตามซอกใบที่ปลายกิ่ง โคนกลีบดอกเชื่อมติดกัน ปลายแยกเป็น 5 แฉก ดอกออกเป็นช่อที่บริเวณปลายกิ่ง ก้านช่อยาว ดอกทยอยบาน ผลรูปไข่ มีสามพู เมื่อสุกสีแดงสด เมื่อแก่แห้งแล้วแตกดีดเมล็ดออกจากผล เมล็ดขนาดเล็กสีน้ำตาล

ปัตตาเวียเป็นพืชมีพิษ ยางเมื่อถูกผิวหนังทำให้บวมแดง เป็นแผลพุพอง เข้าตาทำให้ตาบอด ผลถ้ารับประทานเข้าไปทำให้อาเจียน ถ่ายเป็นเลือดเศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552 นิยมใช้เป็นไม้ประดับในพื้นที่ได้รับแสงแดดตลอดทั้งวัน หรือได้รับแสงเต็มที่ไม่น้อยกว่า 6 ชั่วโมงต่อวัน ขยายพันธุ์ด้วยการปักชำกิ่ง ตอนกิ่ง และการเพาะเมล็ด
# ตราแผ่นดินของเดนมาร์ก
ตราแผ่นดินของเดนมาร์ก
ตราแผ่นดินของเดนมาร์ก เริ่มใช้เมื่อพ.ศ. 1733 บังคับใช้เมื่อ พ.ศ. 2362 มีส่วนประกอบคือ
ยอด เป็นรูป  มงกุฏพระเจ้าคริสเตียนที่ 5 แห่งเดนมาร์ก
โล่ เป็นรูป สิงโตสีน้ำเงินสามตัว และหัวใจเก้าดวงสีแดง พื้นหลังสีเหลือง
ตราของสมเด็จพระราชินีนาถแห่งเดนมาร์ก
ยอด เป็นรูป มงกุฏพระเจ้าคริสเตียนที่ 5 แห่งเดนมาร์ก
โล่ ช่องที่ 1 และ 4 พื้นหลังสีเหลือง เป็นรูป สิงโตสีน้ำเงินสามตัว และหัวใจเก้าดวงสีแดง ช่องที่ 2 พื้นหลังสีเหลือง เป็นรูป สิงโตสีน้ำเงินสองตัว ช่องที่ 3 พื้นหลังสีฟ้า เป็นรูป มงกุฏสีเหลืองสามมงกุฏ แพะ และหมีขั้วโลก ตรงกลาง เป็บแถบสีเหลืองและแดง
ประคองข้าง เป็นรูป คนป่า
อิสริยาภรณ์ เป็นรูป ตราแดนเนบรอง ช้าง
ดูเพิ่ม
ธงชาติเดนมาร์ก
เพลงชาติเดนมาร์ก

เดนมาร์ก
หมวดหมู่:สัญลักษณ์ของประเทศเดนมาร์ก
# พิสุทธิ์ นิมมานเหมินท์
นายพิสุทธิ์ นิมมานเหมินท์ เป็นอดีตผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518

 ประวัติ 
นายพิสุทธิ์ เป็นบุตรของนายกี และ นางกิมฮ้อ นิมมานเหมินท์ เกิดเมื่อวันที่ 23 พฤษภาคม พ.ศ. 2458 ที่ตำบลช้างม่อย อำเภอเมือง จังหวัดเชียงใหม่ มีพี่น้องร่วมบิดามารดา 6 คนโดยหนึ่งในนั้นคือนายไกรศรี นิมมานเหมินท์ ผู้ซึ่งเป็นบิดาของนายธารินทร์ นิมมานเหมินท์

นายพิสุทธิ์ นิมมานเหมินท์ สมรสกับหม่อมราชวงศ์พันธุ์ชมพูนุท ทองแถม เมื่อ พ.ศ. 2486 มีบุตรธิดา 3 คน คือ 
 นางนลินี เลขะกุล สมรสกับ นายนวรัตน์ เลขะกุล 
 นายสุทธิพันธุ์ นิมมานเหมินท์ สมรสกับ นางธัญญลักษณ์ นิมมานเหมินท์ (สกุลเดิม นิตย์วิบูลย์) 
 นายปิยพันธุ์ นิมมานเหมินท์บัญชีแสดงรายการทรัพย์สินและหนี้สินของนายปิยพันธ์ นิมมานเหมินท์

พิสุทธิ์ นิมมานเหมินท์ ถึงแก่อนิจกรรมเมื่อวันที่ 24 มิถุนายน พ.ศ. 2528

 การทำงาน 
นายพิสุทธิ์ เริ่มรับราชการในสังกัดกระทรวงการคลัง ต่อมาได้มีการจัดตั้งสำนักงานธนาคารชาติไทยขึ้น ในปี พ.ศ. 2483 จึงได้โอนย้ายมารับตำแหน่งหัวหน้ากองเงินกู้ และได้รับแต่งตั้งเป็นผู้ว่าการธนาคารแห่งประเทศไทย ในระหว่างปี พ.ศ. 2514 ถึงปี พ.ศ. 2518

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๔ ตอนที่ ๑๒๘ ง ฉบับพิเศษ หน้า ๓๘, ๓๐ ธันวาคม ๒๕๑๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๒ ตอนที่ ๑๑๑ ง ฉบับพิเศษ หน้า ๕๘๓, ๒๓ ธันวาคม ๒๕๐๘